經數: 二一三一

經名: □譯名義集卷第六

頁數: 一一五一

上              欄

知. 業有多種. 如智論云. 黑業者是不善業. 果

報地獄等受苦惱處. 是中衆生以大苦惱悶

極故名爲黑受善果報處. 所謂諸天以其受

樂隨意自在明了故名爲白業. 是業是三界

天. 善不善受果報處. 所謂人阿修羅等八部.

此處亦受樂亦受苦. 故名白黑業. 問無漏業

應是白. 何以言非白非黑. 答無漏法雖淸淨

無垢. 以空無相無作故無所分別. 不得言白.

黑白是相待法. 此中無相待故不得言白. 復

次無漏業能滅一切諸觀. 觀中分別. 故有黑

白. 此中無觀. 故無白(云云)然遺敎云. 我如良

醫. 知病說藥. 妙玄云. 作大醫王. 須解脈種種

病. 識種種藥. 精種種治. 得種種差. 仁王云.

佛知衆生有三種病. 一者貪病. 二者嗔病. 三

者癡病. 旣知此病. 當投於藥. 故仁王云. 治貪

嗔癡三不善根. 起施慈慧三種善根. 治貪則

敎布施. 故光明云. 捨諸所重肢節手足. 治嗔

則敎行慈悲. 故法華云. 常柔和能忍慈悲於

一切. 治癡則敎修智慧. 故遺敎云. 實智慧者.

則是度老病死海堅牢船也. 亦是無明黑暗

大明燈也. 雖有此藥. 服與不服. 非醫咎也. 故

華嚴云. 譬如善方藥自疾不能除. 於法不修

行. 多聞亦如是

1阿耆毘伽. 此云邪命. 以邪法言命根也. 智

論云. 如經中說. 舍利弗入城乞食. 得已向壁

坐食. 時梵志女. 名曰淨目. 見而問曰. 沙門汝

食耶. 答言食. 淨目問. 下口食耶. 仰口食耶.

方口食耶. 四維口食耶. 俱答云不. 淨目言. 食

法四種. 我問汝. 汝言不. 我不解. 汝當說. 舍

中              欄

利弗言. 有出家人. 合藥種穀植樹. 不淨言命

名下口食. 有出家人. 觀視星宿日月風雨雷

電霹靂. 不淨言命名仰口食. 有出家人. 曲媚

女勢. 通使四方. 巧言多心. 不淨言命. 名方口

食. 有出家人. 學種種□術. 卜算吉凶. 如是言

命. 名四維口食. □我不墮是四不淨食. 我用

淸淨乞士言命. 是時淨目聞說淸淨法食. 歡

喜信解. 舍利弗因爲說法. 得須陀洹. 又智論

釋八正道云. 五種邪命以無漏智慧捨離. 是

爲正命. 問何等是五種邪命. 答一爲利養故

詐現奇特. 二爲利養故自說功德. 三爲利養

故占相吉凶. 四爲利養故高聲現威令人畏

敬. 五爲利養故稱說所得供養. 以動人心. 邪

因緣言命故是爲邪命

2阿羅伽. 此云欲. 希須爲義. 五情之所欲是

名五欲. 大論云. 哀哉衆生常爲五欲所惱而

欲心之不已. 此五欲者. 得之轉劇如火炙疥.

五欲無益如狗齧骨. 五欲增爭. 如烏競肉. 五

欲燒人. 如逆風執八. 五欲害人. 如踐惡蛇. 五

欲無實. 如夢所得. 五欲不久. 假借須臾. 世

人愚惑. 貪著五欲至死不捨. 爲之後世受無

量苦. 譬如愚人貪著好果. 上樹食之. 不肯時

下. 人伐其樹樹傾墮落. 身首毁壞痛惱而死.

然此五欲分界內外. 如大論云. 二乘但斷界

內五欲. 故世間五欲所不能動. 別惑3未除.

故爲界外上妙色聲之所染汚. 故迦葉云. 三

界五欲我已斷竟不能動心. 此是菩薩淨妙

五欲. 吾於此事不能自安. 此是迦葉爲界外

之聲動. 天女散華身子除云. 此爲界外之色

下              欄

動. 又分別生死涅槃有異分別. 亦是別見. 斯

爲法塵所惑也

4奢5他. 此云諂曲. 罔冒他故矯設異儀曲順

時人6◎

◎7心意識法篇第五十七

華嚴云. 諸業虛妄積集名心. 末那思量. 意識

分別. 眼等五識了境不同. 愚癡凡夫不能知

覺. 怖老病死. 心入涅槃. 生死涅槃二俱不識.

於一切境. 妄起分別. 楞伽云. 略說有三種識.

廣說有八相. 何等爲三. 謂眞識(宗鏡云. 不爲垢法之所染. 寧爲)

(淨法之所治. 非生死之所○. 豈涅槃之能寂. 遂稱識主. 故號心王)現識及分別事識.

大慧譬如明鏡持諸色像. 現識現處. 亦復如

是(密嚴經云. 譬如殊勝寶. 野人所輕賤. 若用飾冕旒. 則爲王頂戴. 如是賴耶識是淸

淨佛性. 凡位□雜染. 佛)

(果常保持. 如美玉在水. ○衣所纏覆. 賴耶處生死. 習氣

□不現. 於此賴耶識. 有二取相生. 如蛇有二頭. 隨樂而)

(同往. 賴耶亦如是. 與諸色相俱. 一切諸世間取之以爲

色. 惡覺者迷惑. 計爲我我所若有若非有. 自在作世間. )

(賴耶雖變現體性□甚深. 於諸無智人. 悉不能覺了)大慧現識及分別事識.

此二壞不壞相(五識得塵. 卽滅是壞. 熏入八識爲種. 是不壞. )展轉因(七識)

(執八識爲我. 八識引五識取塵)大慧不思議熏(賢首云. 謂無明能熏眞如. 不 可熏處而能)

(熏. 故名不思議熏. 又熏則不熏. 不熏之熏. 名不思議熏)及不思議變(謂眞如心受無明

熏. 不)

(可變異而變異. 故云不 思議變. 又變卽不變. 不變之變名

不思議變. 勝□中. 不染而染. 染而不染難可了知者. 謂)

(此不思議也)是現識因(所起現識行相微細. 於中亦有轉識業識. 擧粗顯細. 故但名現識.

卽是)

(不相應心也)大慧取種種塵(卽是現識所現境界還能動彼心海. 起諸事識之波浪也)及

無始妄想熏(卽彼和合心海之中. 妄念習氣. 無始已來熏習不斷. 未曾離念. 故此塵及念熏)

(動心海種種識生. 以妄念及塵粗而且顯. 故所起分別事識行相. 粗顯成相應心也)是分別

事識

因. 又云. 譬如巨海浪. 斯由猛風起. 洪波鼓溟

壑. 無有斷絶時. 藏識海常住(華嚴論云. 世尊於南海中楞伽山說法. 其)

(山高峻. 下瞰大海. 傍無門戶. 得神通者. 堪能昇住. 乃

表心地法門. 無心證者. 方能升也. 下瞰大海表其心海)

經數: 二一三一

經名: □譯名義集卷第六

頁數: 一一五二

上              欄

(本自淸淨. 因境風所轉. 識浪波動. 欲明達境心空1境亦

自寂. 心境俱寂. 事無不照. 猶如大海無風. 日月森羅煥)

(然明白. 此經意直爲根熟頓說種子業識爲如來藏. 異彼

二乘滅識趣寂者. 故亦爲異彼般若修空菩薩增勝者. 故)

(直明識體本性全眞. 便明識體卽成智用. 如海無風境象

自明. 異彼深密別立九識. 接引初根. 漸令留惑長大菩)

(提. 故不令其心植種於空. 亦不令心猶如敗種. 解深密

經. 乃是入惑之初門. 楞伽維摩. 直示惑之本實. 故楞伽)

(明八識. 爲如來藏. 淨名卽觀身實相. 觀佛亦然)境界風所動. 種種諸識浪

騰躍而轉生(密嚴經云. 賴耶爲於愛所熏而增長旣自增長已. 復增於餘識. 展轉不斷絶. 猶如)

(於2幷轉. 以有諸識故. 衆趣而生起. 於是諸趣中. 識復

得增長. 識與世間法. 更互以爲因. 譬如河流水前後而不)

(斷. 亦如芽與種相續而轉生. 各各相差別. 分別而顯現)又楞伽大慧白佛. 惟

願世尊. 更爲我說陰入界生滅. 彼無有我. 誰

生誰滅. 愚夫者依於生滅. 不覺苦盡. 不識涅

槃(華嚴云. 愚癡凡夫. 不能知覺. 怖老病死. 心入涅槃. 生死涅槃. 二俱不識. 於一切

境妄起分別)佛告

大慧. 如來之藏. 是善不善因. 能遍興起一切

趣生. 譬如伎兒變現諸趣(唯識論云. 能變有二種. 一因能變謂第八)

(識中等流異熟二因習氣. 等流習氣. 由七識中善惡無

記. 熏令生長. 異熟習氣. 由六識中有漏善惡. 熏令生長)

(二果能變. 謂前二種習氣力故. 有八識生現種種相. 等流

習氣因緣故. 八識體相差別而生. 名等流果. 果似因故. )

(異熟習氣. 爲增上緣. 感第八識酬引業力□相續故3立

異熟名. 感前六識酬滿業者. 從異熟起名異熟生. 不名)

(異熟. 有間斷故. 卽前異熟及異熟生. 名異熟果. 果異因故. 又唯識論. 明四種變. 一

共中共云云)離我

我所不覺彼故. 三緣和合方便而生. 外道不

覺. 計著作者. 爲無始虛僞惡習所熏. 名爲識

藏(密嚴經云. 藏識持於世. 猶如線穿珠. 亦如車有輪隨於業風轉. 陶師運輪杖. 器成隨

所用. 藏識與諸界共)

(力無不成. 內外諸世間. 彌綸悉周遍. 譬如衆星象布列在

虛空. 風力之所持. 運行常不息. 如空中鳥跡. 心之不可)

(見. 然鳥不離空. □4胡結□5胡朗而進退. 藏識亦如是. 不離自他身. 如海起波濤. 如

空含萬象)生無

明住地. 與七識俱. 如海浪身. 常生不斷. 離無

常過. 離於我論. 自性無垢. 畢竟淸淨. 其餘諸

識. 有生有滅. 意意識等念念有七因. 不實妄

想. 取諸境界. 種種形處. 計著名相. 不覺自心

所現色相. 不覺苦樂. 不至解脫. 又偈曰. 心如

中              欄

工伎兒(八識妄動如牽線主)意如和伎者(七識執我如應和人)五識爲

伴侶(五識取塵如共和伎)忘想觀伎衆(六識分別如看衆人)大乘入楞

伽云. 心能積集業. 意能廣積集. 了別故名

識. 對現境說五. 婆沙問. 此三何別. 答或別不

別. 言不別者. 心卽意識. 如火名焰. 亦名爲熾

亦名燒薪. □是一心有三差別. 言有別者. 名

卽差別. 或云. 過去名意. 未來名心. 現在名

識. 或云. 在界名心. 在入名意. 在陰名識. 或

云. 雜色名心. 如六道由心. 繫屬名意. 如五根

屬意. 語想名識. 如分別屬識. 又妙樂引俱舍

云. 集起名心. 思量名意. 了別名識. 在彼一向

全無卽理. 若大乘中. 八識名心. 七識名意. 六

識名識. 彼敎爲迷. 又無卽理. 故偏小敎有漏

之法. 全無性淨卽常住理. 知之者寡. 大寶積

經佛言. 所言識者. 謂能了別. 眼所知色. 耳所

知聲. 鼻所知香. 舌所知味. 身所知觸. 意所知

法. 是名爲識. 所言智者於內寂靜. 不行於外.

唯依於智. 不於一法而生分別及種種分別.

是名爲智. 大乘同性經. 楞伽王白佛. 云何衆

生. 捨此壽命. 受彼壽命. 捨此故身受彼新身.

佛言. 衆生捨此身已. 業風力吹. 移識將去. 自

所受業. 而受其. 圭山云. 欲驗臨終受生自

在不自在. 但驗尋常行心塵境自由不自由.

二六時中當省察耳

汚栗馱. 此方稱草木心

6矣栗馱. 此方名積聚精要心

7紇8(胡結)利陀耶. 此云肉團心. 如黃庭經五藏

論所明. 正法念經云. 心如蓮華開合. 提謂云.

心如帝王. 皆肉團心. 色法所攝

下              欄

9□10(補迷)羅尸. 或閉尸. 此云肉團. 見經音義

11質多耶. 或名質帝. 或名波茶. 此方□心. 黃

庭經五藏論. 目之爲神. 西域外道計之爲我.

此土佛敎. □緣慮心. 此通八識. 謂眼緣色乃

至第八緣根身種子器世間. 故云集起以解

心第八獨名心.  緣慮以解心(緣謂緣持慮卽思慮)八識總

名心. 然此緣慮亦名慮知(宗鏡云. 無幽不□. 有法皆知. 察密防微. 窮今洞)

(古. 故謂之靈臺. 司馬彪云. 心爲神12慮之臺. 莊子 云. 萬惡不可內於靈臺)百法論疏.

心

法有六種義. 一集起名心. 唯屬第八. 集諸種

子. 起現行故. 二積集名心. 屬前七轉. 能熏積

集諸法種故. 或初集起屬前七轉現行共集

熏起種故. 或後積集名心. 屬於第八含藏. 積

集諸法種故. 此上二解雖各有能集所集之

義. 今唯取能集名心. 如理應思. 三緣慮名心.

俱能緣慮自分境故. 四或名爲識. 了別義故.

五或名爲意. 等無間故. 六或第八名心. 第七

名意. 前六名識. 入楞伽云. 藏識說名心. 思量

性名意. 能了諸境相. 是故名爲識. 然第六意

識具有五種. 一定中獨頭意識. 緣於定境. 定

境之中有理有事. 事中有極略色極□色及

定自在所生法處諸色. 二散位獨頭. 緣受所

引色及遍計所起諸法處色. 如緣空華鏡像

彩□所生者. □法處攝. 三夢中獨頭. 緣夢中

境. 四明了意識. 依五根門. 與前五識. 同緣五

塵. 五亂意識. 是散意識於五根中. 狂亂而起.

如患熱病靑爲黃見非是眼識. 是此緣故. 宗

鏡第六識具十名. 一從根得名. 名爲六識. 二

能籌量是非. 名爲意識. 三能應涉塵境名攀

緣識. 四能遍緣五塵名13巡舊識. 五念念流散

經數: 二一三一

經名: □譯名義集卷第六

頁數: 一一五三

上              欄

名波浪識. 六能辨前境. 名分別事識. 七所在

壞他. 名人我識. 八愛業牽生名四住識. 九令

正解不生. 名煩惱障識. 十感報終盡. 心境兩

別. 名分段死識

1未那. 唯識□意. 或云執我. 亦云分別. 唯識

宗云. 具足應言訖利瑟□耶末那. 此□染汚

意. 謂我癡. 我見. 我慢. 我愛. 四惑常俱故名

染汚. 常審思量名之爲意. 思慮第八度量爲

我. 如是思量唯第七有. 餘識所無. 故獨名意.

復能了別名之爲識. 前之六識. 從根得名. 此

第七識. 當體立號. 識論頌云. 次第二能變. 是

識名末那. 依彼轉緣彼思量爲性相. 四煩惱

常俱. 謂我癡我見幷我慢我愛及餘觸等俱.

有覆無記攝. 大乘入楞伽. 大慧問佛. 云何但

說意識滅. 非七識滅. 佛言. 大慧以彼爲因及

所緣故. 七識得生. 大慧意識分別境界. 起執

著時. 生諸習氣. 長養藏識. 由是意俱我我所

執思量隨轉. 無別體相. 藏識爲因. 爲所緣故.

執著自心所現境界. 心聚生起展轉爲因. 大

慧譬如海浪. 自心所現. 境界風吹而有起滅.

是故意識滅時. 七識亦滅. 然楞伽經唯明三

識. 不辨七識者. 準此文云無別體相. 所以唯

說八六二識. 起信亦然. 通源問. 現識屬第八.

事識屬前六. 何故不言第七識耶. 答. 七識名

染汚意. 常時執取第八爲我. 是則若言第八.

必兼第七. 故瑜伽論云. 賴耶識起. 必二識相

應. 又事識緣外境時. 必依第七. 是故不說. 宗

鏡問第六能斷惑成無漏. 第七不能斷惑. 何

故亦成無漏. 答謂第七識是第六所依根. 第

中              欄

六是能依識. 能依識旣成無漏. 第七所依亦

成無漏. 謂第六入生法二空觀時. 第七識中

俱生我法二執現行伏令不起. 故第七成無

漏. 問何故第八是有漏耶. 答第八是總報主.

持種受熏. 若因中便成無漏. 卽一切有漏雜

染種子皆散失故卽便成佛. 何用更二劫修

行耶. 問前五旣非是總報主. 何故不成無漏.

答前五根是第八親相分. 能變第八旣是有

漏. 所變五根亦有漏. 五根是所依尙有漏能

依五識亦成有漏也. 宗鏡七識十名. 一六後

得名稱爲七識. 二根塵不會名爲轉識(宗鏡云. 轉爲改)

(轉. 是不定義. 卽三性三量三境易脫不定方名轉識)三不 覺習氣. 忽然念起

名妄想識. 四無間生滅名相續識. 五障理不

明名無明識. 六返迷從正. 能斷四住煩惱. 名

爲解識. 七與涉玄途. 順理生善名爲行識. 八

解三界生死盡是我心更無外法. 名無畏識.

九照了分明如鏡顯像. 故名現識. 十法旣妄

起恃智爲懷. 令眞性不顯名智障識

2阿賴耶. 或阿梨耶. 起信云. 以依阿梨耶識

說有無明. 不覺而起能見能現能取境界. 眞

諦就名□名無沒識. 取不失之義. □師就義

□爲藏識. 能含藏諸法種故. 又此識體具三

藏義. 能藏. 所藏. 執藏. 故名爲藏. 謂與雜染

互爲緣故. 有情執爲自內我故. 復能了別種

子根身及器世間三種境故. 名之爲識. 古釋

云. 一能藏者. 卽能含藏義. 猶如庫藏能含藏

寶貝. 故得藏名. 此能含藏雜染種故. 名之爲

藏. 亦卽持義. 二所藏者卽是所依義. 猶如庫

藏是寶等所依故. 此識是雜染法所依處故.

下              欄

三執藏者. 堅守不捨義. 猶如金銀等藏爲人

堅守. 執爲自內我. 故名爲藏. 此識爲染末那

堅執爲我. 故名爲藏. 起信□釋云. 能藏所藏

者. 且所藏義. 謂此識體藏是根身種子器世

間所藏處也. 以根等是此識相分故如藏中

物像. 如身在室內. 欲覓賴耶識*祇在色心

中. 欲覓摩尼珠. □在靑黃內. 次能藏義. 謂根

身等法皆藏在識身之中. 如像在珠內. 欲覓

一切法總在賴耶中. 欲覓一切像總在摩尼

內. 與前義互爲能所. 故云能藏自體於諸法

中能藏諸法於自體內. 或名宅識

(一切種子之所栖處)或名心. 由種種法熏習種子所積集

故(積集義故名心集起義故名心)或名阿陀那. 執持種子及諸色

根令不壞故(宗鏡云. 又將死時. 唯異熟心. 由先業力□遍相續. 執受身分. 捨執受處冷

觸便)

(生. 壽懦識三. 不相離故. 冷觸起處. 卽是非情)宗鏡問. 諸根壞3目識遷

離時捨此故身別受餘質. 去來之識相狀云

何. 答顯識經. 佛告賢護. 識之運轉遷滅往來.

猶如風大無色無形不可顯現. 而能發動萬

物示衆形狀. 或搖振林木. □折破裂出大音

聲. 或爲冷爲熱. 觸衆生身. 作苦作樂. 風無手

足面目形容. 亦無黑白黃赤諸色. 賢護. 識界

亦爾. 無色無形無光明. 顯現所熏因緣故. 顯

示種種功用殊勝. 或名所知依. 能與染淨所

知諸法爲依止故(卽三性與彼爲依. 名所知依)或名種子識(梵語阿世)

(耶. 此云種子)能遍住持世出世間諸法種子故(古德云. )

(從無始時來. 此身與種子俱時而有. 如草木等種)唯識論云. 一切種子皆

本性有. 不從熏生. 由熏習力但可增長. 如契

經說. 一切有情. 無始時來. 有種種界. 如惡叉

聚法爾而有. 界卽種子差別名. 故有如外草

經數: 二一三一

經名: □譯名義集卷第六

頁數: 一一五四

上              欄

木等種. 護法意云. 有漏無漏種子皆有新熏

本有. 合生現行亦不雜亂. 若新熏緣卽從新

熏生. 若本有遇緣卽從本有生. 攝論云. 此阿

賴耶識. 與種子如此共生. 雖有能依所依. 不

由體別故異. 乃至能是假無體. 所是依是實

有體. 假實和合異相難可分別. 以無二體故.

此識先未有功能. 熏習生後方有功能. 故異

於前. 前識但是果報. 不得名一切種子. 後識

能爲他生因. 說名一生切種子. 前識但生自相

續. 後識能生自他相續. 故勝於前. 攝論云. 第

八識從種子生故稱果報識. 能攝持種子故

亦名種子識. 宗鏡云. 本識是體種子是用. 種

子是因所生是果. 問熏生何別. 答熏是資熏

繫發之義. 生是一起從因生出之義. 謂本識

等雖無力資熏擊發自種之義. 而有親生自

種之義. 如本有無漏種子雖有生果之能. 若

不得資加二位有漏諸善資熏擊發. 卽不能

生現. 又如本識中善染等種能引次後自類

種子雖有生義無自熏義. 如穀麥等種雖有

生芽之能. 若不得水土等資熏擊發. 亦不能

生其現行. 本識雖有生種之能然自力劣. 須

假六七與熏方生. 由是義故. 本識等雖非能

熏而能生種. 故與親種得爲因緣. 又熏者發

也致也. 習者生也近也數也. 卽發致果於本

識內. 令種子生近生長. 故熏有二種. 一熏習

謂熏心體. 成染淨等事. 二資熏謂現行心境

及諸惑相資等. 攝論云. 1轉依名法身. 由聞

熏四法得成. 一信樂大乘. 是大淨種子. 二般

若波羅蜜. 是大我種子. 三虛空品三昧. 是大

中              欄

樂種子. 四大悲是大常種子. 此聞熏習四法

爲四德種子. 四德圓時本識都盡. 四德本來

是有. 不從種子生. 從因作名故稱種子. 然善

染如比麝[&FFFF]#蒜等. 故不受熏. 無記如素帛故

能受熏. 如善不容於惡猶白不受於黑. 若惡

不容於善. 如臭不納於香. 唯本識之含藏. 同

太虛之廣納矣. 或名異熟識. 能引生死善不

善業異熟果故(宗鏡云. 又第八識本無阿賴耶名. 由第七執第八見分爲我. 令第八得阿賴)

(耶名. 若不執時. 但名異熟識者. 此是善惡業果位. 以善

惡業爲因. 卽招感得此引果故. 前世業爲因. 因是善惡. )

(今世感第八識是無記. 異熟卽果. 果異於因故名異熟. 又

具四義. 一實. 二常. 三遍. 四無雜. 是名眞異熟識. 問第)

(八眞異熟識. 如何名引果. 答爲善惡業爲能引. 第八爲所

引. 是能引家之果. 故名引果. 故是總報主. 前六識名爲)

(滿果. 有一分善惡別報來滿故. 此滿業所招名異熟生. 非

眞異熟也. 不具四義. 唯第八是引果眞異熟識. 眞異熟心)

(一切時相續酬牽引業非同滿業. 有問斷故. 以餘轉識不

能引業. 但來滿善惡之業果. 引果之識遍三界有. 六識不)

(遍無色界無心定等)或名現識(宗鏡云. 具三顯義. 一顯現. 此簡2七識果不顯現故. 二

現在. 簡)

(非前後. 三現有. 此簡假法. 體是實有方成種子)故唯識論云. 如瀑流水上

下. 魚草等物隨流不捨. 此識亦爾. 與內習

氣外觸等法□相續轉(唯識論云. 常與觸作意受想思相應. 阿賴耶識. 無始時)

(來. 乃至未轉於一切位□與此五心所相應)天台名無沒識(釋籤云. 無始時有未曾斷絶. 故)

(云無沒. 宗鏡問云. 祖先終歿後嗣資悼. 違三界之唯心.

乖萬法之唯識. 答有五力. 唯識不判. 一定力. 二通力. 三)

(借識力. 四大願力. 五法威德力. 道□法師. 對唐明皇云. 佛力法力三賢十聖亦不能測)

或名隨眠

(顯宗論云. 相續中眠. 故名隨眠. 卽順流者. 身中安住. 增

昏滯義. 或隨勝者. 相續中眠. 卽是趣入如實解位. 爲昏)

(迷義. 或有獄中長時隨逐. 覆有情類. 故名隨眠. 又瑜伽

云. 煩惱粗重. 隨附依身. 說 名隨眠. 能爲種子. 生起一切)

(煩惱故也)菩薩處胎經云. 爾時世尊. 將欲示現識

所趣向. 道識. 俗識. 有爲識. 無爲識. 有漏識.

無漏識華識. 果識. 報識. 無報識. 天識. 龍識.

鬼神. 阿修羅. 迦樓3那緊那羅. 摩○羅伽. 人

非人識. 上至二十八天識. 下至無救地獄識.

下              欄

爾時世尊卽於胎中. 現勾鎖骨. 遍滿三千大

千世界(云云)佛告彌勒. 汝觀勾鎖骸骨. 令一切

衆知識所趣. 分別決了令無疑滯. 爾時彌勒

菩薩卽從座起. 手執金剛七寶神杖. 攪勾鎖

骨聽彼骨聲. 卽白佛言. 此人命終嗔□結多.

識墮龍中. 次復攪骨. 此人前身十戒行具. 得

生天上. 次復攪骨. 此人前身破戒犯律. 生地

辯中. 如是攪骨. 有漏無漏. 有爲無爲. 從二十

八天. 至無救地獄. 知識所趣善惡果報白黑

行報. 有一全身舍利. 無有缺減. 爾時彌勒. 以

杖攪之推尋此識. 了不知處. 如是三攪. 前

白佛言. 此人神識. 了不可知. 將非如來入涅

槃耶. 佛告彌勒. 汝紹佛位. 於當來世. 當得作

佛成無上道. 何以攪舍利而不知識處耶. 彌

勒白佛言. 佛不思議. 不可限量. 非我等境界

所能籌量. 今有狐疑. 唯願世尊當解說之. 五

道神識. 盡能得知彼善惡趣. 不敢有疑. 於如

來所. 4今此舍利. 無有缺減. 願說此識. 令

我等知. 佛告彌勒. 過去未來現在諸佛舍利

流布. 非汝等境界所能分別. 又阿賴耶識. 無

始時來□與此五心所相應. 以是遍行心所

攝故. 一作意者. 論云. 作意謂能 警心爲性. 於

所緣境引心爲業(作意警心有二功力. 一心未起時能警令起. 二若起已能引令趣境)

二觸者. 論云. 觸謂三和分別變異. 令心心所

觸境爲性. 受想思等所依. 爲業(觸謂三和者. 卽根境識體異名)

(三. 不相乖返更相交涉. 名爲隨順. 根5可爲依. 境可爲

取. 識二所生. 可依於根而取於境. 此三之上. 皆有順生)

(一切心所功能作用. 名爲變異)三受者. 論云. 受謂領納違順俱

非境相爲性. 起6愛爲業. 四想者. 論云. 想謂

於境取像爲性. 施設種種名言爲業. 謂要安

經數: 二一三一

經名: □譯名義集卷第六

頁數: 一一五五

上              欄

立境分劑相. 方能隨起種種名言(此中安立取像異名. 謂)

(此是靑非靑等作分劑而取其相名爲安立)五思者. 論云. 思謂令心造

作爲性. 於善品等役心爲業. 謂能取境正因

等相驅役自心. 令造善等(此觸等五與異熟識行相雖異. 而時依同所)

(緣事等. 故名相應. 此識行相極不明了. 不能分別逆順境

相. 微細一類唯與捨受相應. 又此相應受. 唯是異熟. 隨)

(先引業轉不待現緣. 任善1惡業勢力轉故. 唯是捨受. 苦苦樂二受是異熟生. 非眞異熟.

待緣現故非此相應)宗

鏡問. 一百法中凡聖總具不. 答. 若凡夫位. 通

約三界九地種子. 皆具百法. 若諸佛果位. 唯

具六十六法. 除根本煩惱六. 隨煩惱二十. 不

定四. 不相應行中四. 共除三十四法. 宗鏡

明八識十名. 一七後得名稱爲八識. 二眞僞

雜間名和合識. 三[&FFFF]#積諸法名爲藏識. 四住

持起發. 名熏變識. 五凡成聖名爲出生識. 六

藏體無斷名金剛智識. 七體非寂亂名寂滅

識. 八中實非假. 名爲體識. 九藏體非迷. 名

本覺識. 十功德圓滿名一切種智識. 此識建

立有情無情. 發生染法淨法. 若有知有覺則

衆生界起. 若無想無慮則國土緣生. 因染法

而六趣回旋. 隨淨法而四聖階降. 可謂凡聖

之本根器之由. 了此識原何法非悟. 證斯心

性何境不眞. 可謂絶學之門栖神之宅. 又云.

第八本識. 眞如一心. 廣大無邊體性微細. 顯

心原而無外. 包性藏以該通擅持種之名. 作

總報之主. 建有情之體. 立涅槃之因. 居初位

而總號賴耶. 處果位而唯稱無垢. 備本後之

智地. 成自他之利門. 隨有執無執(攝論云. 一切種子. 心)

(識成熟. 展轉和合. 增長廣大依二執受. 一者有色諸根及

所依執受二者相名分別言說戱論習氣執受. 宗鏡云. 執)

(受各具二義. 且執二義者. 一攝義. 卽攝爲自體. 二持義.

卽持令不散. 受二義. 一領義. 卽領以爲境. 二覺義. 卽令)

中              欄

(生覺受安危共同. 根身具執受四義. 一攝爲自體. 同是無

記性故. 二持令不散. 第八能2任持此身. 令不爛壞. 三)

(領已爲境. 此根身是第八親相分故. 四令生覺受安危共

同. 若第八危五根危. 第八安五根安. 若器世間量但緣非)

(執受. 卽受二義中領已爲境. 問何以器界不似根身第八

親執受. 答以與第八遠故. 所以不攝爲自體. 又器界損時)

(第八亦不隨彼安危共同. 所以不執受. 若髮毛爪齒膀胱

宿水等雖近已同外器攝. 所以第八亦不執受. 應具四句. )

(一持而不緣. 卽無漏種. 二緣而不持. 卽器界現行. 三俱句. 卽內身根塵. 四俱非卽

前七現行)而立多

名據染緣淨緣. 而作衆體. 含一切而如太虛

包納. 現萬法而似大地發生. 則何法不收. 無

門不入. 但以迷一眞之解. 作第二之觀. 因於

覺明能了之心. 發起內外塵勞之相. 於一圓

湛. 析出根塵. 聚內四大爲身. 分外四大爲

境內以識精爲垢. 外因想相成塵. 無念而境

觀一如. 有想而眞成萬別. 若能心融法界境

豁眞空. 幻□全消. 一道明現. 可謂裂迷途之

緻3綱. 抽覺戶之重關. □夢惺而大覺常明.

狂性歇而本頭自現

4阿陀那. 義□執持. 能執持種子根身生相續

義. 執持有三. 一執持根身.  令不爛壞. 二執持

種子. 令不散失. 三執取結生相續義. 卽有情

於中有身臨末位. 第八識初一念受生時. 有

執取結生相續義. 結者繫也屬也. 於母腹中.

一念受生. 便繫屬彼故. 亦如[&FFFF]#毛石吸鐵. 鐵

如父母精血二點. 第八識如[&FFFF]#毛石. 一刹那

間. 便攬而住. 同時根塵等種. 從自識中亦生

現行名爲執取結生. 故楞嚴曰. 陀那微細識.

習氣如瀑流(○李云. 言習氣者謂熏習氣分. 乃種子異名. 以第八識中無始習氣微細生滅流)

(注不息. 故如瀑流. 解深密經云. 如瀑流水生多波

浪. 諸波浪等. 以水爲依. 五六七八. 皆依此識)眞非

眞恐迷我常不開演(宗鏡云. 佛若一向說眞則衆生不復進修. 5隨增上慢. 以不染)

(而染. 非無客塵垢故. 若一向說不眞則衆生撥葉自身生

斷見故無成佛期. 故對凡夫二乘恐生迷倒. 常不開演故. )

下              欄

(解深密經云. 阿陀那識甚微細. 一切種子. 如瀑流. 我於

凡愚不開演. 恐彼分別執爲我. 熏聞云. 眞諦謂之第七)

(識. 蓋取第八染分立名. 唯識百法謂之第八識者則通取染淨和合爲因)解深密經. 謂之

第九者. 乃別取第八淨分言之. 故攝論云. 世

尊說法凡有三種. 一染汚分. 二淸淨分. 三染

汚淸淨分. 譬如金藏土中有三. 一地界. 二

金. 三土輪. 以地譬依他性具染淨二分. 此八

識. 以土譬分別性爲生死染分. 此七識. 以金

譬眞實性爲涅槃淨分. 此九識. 宗鏡云. 分別

諸識開合不同. 皆依體用. 約體則無差而差.

以全用之體不□用故. 約用則差而無差. 以

全體之用不失體故. 如擧海成波不失海. 擧

波成海不□波. 非有非無方窮識性. 不一不

異. 可究心6原. 古德云. 約諸識門雖一多不

定. 皆是體用緣起本末相收. 本是九識. 末是

五識. 從本向末寂而常用. 從末向本. 用而常

寂. 寂而常用故靜而不結. 用而常寂故動而

不亂. 靜而不結故眞如是緣起. 動而不亂故

緣起是眞如. 眞如是緣起故無涅槃不生死.

卽八九爲六七. 緣起是眞如故. 無生死不涅

槃. 卽六七爲八九. 無生死不涅槃. 故法界皆

生死. 無涅槃不生死故. 法界皆涅槃. 法界皆

涅槃故. 生死非雜亂. 法界皆生死故涅槃非

寂靜. 生死非雜亂. 衆生卽是佛. 涅槃非寂靜.

佛卽是衆生. 是以法界違故說涅槃是生死.

卽理隨情用. 法界順故說生死是涅槃. 卽情

隨理用. 如此明時說情非理外理非情外. 情

非理外故. 所以卽實說六七爲八九. 實者體

也. 理非情外故. 所以卽假說八九爲六七. 假

者用也. 以假實無□故人法俱空. 以體用無

□故空無可空. 人法俱空故說絶待. 空無可

經數: 二一三一

經名: □譯名義集卷第六

頁數: 一一五六

上              欄

空故言妙用. 如斯說者. 亦是排情之言. 論其

至實者. 不可以名相得. 至極者不可以二諦

辨. 不可以名相得故. 非言象能詮. 不可以二

諦辨故. 非有無能說. 故云至理無言. 賢聖默

然. 正可以神會. 不可以心心. 問一心湛寂. 云

何起諸識浪. 答只爲不覺忽爾念生. 起信云.

以不如實知眞如法一故不覺心起. 摩訶衍

論云. 卽是顯示根本不覺之起因緣. 根本不

覺. 何因緣故. 得起而有. 因不如故得起而有.

何等法中而不如耶. 謂三法中而不如故. 言

不如者. 當有何義. 謂違逆義故. 云何三法. 一

者實知一法. 二者眞如一法. 三者一心一法.

是名爲三. 實知法者. 謂一切覺卽能達智. 眞

如法者. 謂平等理卽所達境. 一心法者. 謂一

法界卽所依體. 於此三法皆違逆故. 無明元

起. 是故說言. 謂不如實知眞如法一故不覺

心起. 彼三種法皆守一. 中終不離故. 故通名

一. 又起信云. 以無明熏力不覺心動. 最初成

其業識. 因此業識復生轉識等. 論釋云. 最初

不覺稱爲第一業相. 能見所見. 無有差別. 心

王念法. 不可分析. 唯有精勤隱流之義. 故名

爲業. 如是流動. 只申不覺. 第二轉相以業相

念. 爲所依. 故轉作能緣流成了相. 第三現相.

以了別轉爲所依. 戱論境界具足. 現前所緣

相分圓滿安布. 依此見分. 現彼相分. 又動相

者. 動爲業識. 理極微細. 謂本覺心. 因無明風

擧體微動. 微動之相. 未能外緣. 卽不覺故. 謂

從本覺有不覺生. 卽爲業相. 如海微波從靜

微動. 而未從此轉移本處. 轉相者假無明力.

中              欄

資助業相. 轉成能緣. 有能見用. 向外面起卽

名轉相. 雖有轉相而未能現五塵所緣境相.

如海波浪假於風力兼資微動從此擊波轉移

而起. 現相者. 從轉相而成現相. 方有色塵山

河大地器世間等. 楞伽經. 大慧白佛言. [&FFFF]#尊.

諸識有幾種生住滅. 佛告大慧. 識有二種生

住滅. 非思量所知. 謂流注生住滅. 相生住滅

(梵語脅伽. 此云流注不斷. 言流注者)唯自第八三相微隱種現不斷

名爲流注. 由無明緣. 初起業識. 故說爲生. 相

續長劫. 故名爲住. 到金剛定. 等覺一念. 斷本

無明. 名流注滅相生住滅者. 謂餘七識心境

粗顯. 故名爲相. 雖七緣八望六爲細. 具有四

惑. 故亦云粗. 依彼現識自種諸境緣合生七

1說爲相生. 長劫熏習. 名爲相住. 從末向本.

漸伏及斷至七地滿. 名爲相滅. 依前生滅. 立

迷悟依. 依後生盡立染淨依. 後短前長. 事分

二別. 卽是流注生住滅相生住滅. 仁王般若

經云. 然諸有情. 於久遠劫. 初刹那識異於木

石生得染淨. 各自能爲無量無數染淨識本

從初刹那不可說劫. 乃至金剛終一刹那. 有

不可說不可說識. 生諸有情色心二法. 色名

色[&FFFF]#. 心名四[&FFFF]#. 宗鏡引古釋. 初刹那識異於

木石者. 謂一念識有覺受故. 異於木石. 卽顯

前念中有末心所見赤白二穢. 卽同外器木

石種類. 此識生時. 攬彼爲身. 故異木石. 問旣

非久遠無始. 何名初識耶. 答過去未來無體.

刹那熏習. 唯屬現在. 現在正起妄念之時. 妄

念違眞名爲初識. 非是過去. 有識創起名爲

初識. 故知橫該一切處. □通無量時. 皆是卽

下              欄

今現在一心. 更無別理. 道契經. 文殊師利白

佛言. 世尊. 阿賴識具一切法. 過於□沙. 如

是諸法. 以誰爲本. 生於何處. 佛言. 如是有爲

無爲一切諸法. 生處殊勝不可思議. 何以故.

於非有爲非無爲處. 是有爲是無爲法. 而能

生故. 文殊又白弗言. 世尊. 云何名爲非有爲

非無爲處. 佛言. 非有爲非無爲處者所謂一

心本法. 非有爲故能作有爲. 非無爲故能作

無爲. 是故我言生處殊勝. 不可思議. 又云. 當

作二門. 分明顯說. 一者下轉門. 二者上轉

門. 生滅門中. 不出此二. 如是二門云何差

別. 頌曰. 諸染法有力. 諸淨法無力. 背本下

下轉. 名爲下轉門. 諸淨法有力. 諸染法無

力. 向原上上轉. 名爲上轉門. 識論云. 云何

應知依識所變假說我法. 非別實有. 由斯一

切唯有識耶. 頌曰. 是諸識轉變(轉變是改轉義. 卽八種識. 從自)

(證分轉變似二分現. 卽所變見分有能作用. 說名爲見. 所

變相分. 爲所作用. 說名爲相. 卽俱依自證分而轉. 旣若)

(見相二分包一切法盡. 卽此二分從心體上變起. 故知一切諸法皆不離心)分別所分別(從初)

(業識. 起見相二門. 因見立能因相立所能所□具. 我法互

興. 或謂用爲能相. 體爲所相. 或以七識爲能相. 第八識)

(爲所相)由此彼皆無(此見相二分上. 妄執彼實我法. 二執是無. 卽由此見相二分外. 妄

情執有)

(心外我法之境. 皆是無故)故一切唯識(唯遮境有. 識簡心空將唯字遮薩婆多執心外有其

實境. )

(將識字簡淸辨等執惡取空破空有二邊. 正處中道)又諸師所明. 總有四分義.

一相分(一實相名相. 體卽眞如. 是眞實相故. 二境相名相. 爲能與根心而爲境故. 三相

狀名相. )

(此唯有爲法. 有相狀故. 通影及質. 唯是識之所變. 四義

相名相. 卽能詮下所詮義. 相分是此四相中取後三相而)

(爲相分. 又相分有二. 一識所頓變. 卽是本質. 二識等緣境唯變影緣. 不得本質)二見

分. 唯識

論云. 於自所緣. 有了別用(見分有五類. 一證見名見. 卽三根本智見分)

(是. 二照燭名見. 此通根心俱有照燭義故. 三能緣名見.

卽通內三分. 俱能緣故. 四念解名見. 以念解所詮義所. )

經數: 二一三一

經名: □譯名義集卷第六

頁數: 一一五七

上              欄

(五推度名見. 卽比量心推度一切境故. 於此五種見中. 除五色1根及內外2二分. 餘皆見

分所攝)三自

證分. 3謂能親證自見分緣相分不謬. 能作證

故. 四證自證分. 謂能親證第三自證分緣見

分不謬故. 從所證處得名. 此四分義. 鏡如自

證分. 鏡明如見分. 鏡象如相分. 鏡後□4(必罵)

如證自證分. 此四分有四師立義. 第一安慧

菩薩立一分自證分. 識論云. 此自證分. 從所

緣生. 是依他起故. 故說爲有. 見相二分不從

緣生. 因遍計心妄執. 而有. 如是二分. 情有理

無. 唯自證分是依他起性. 有種子生是實有

故. 見相二分是無. 更變起我法二執. 又是無.

以無似無. 若準護法菩薩卽是以有似無見

相二分是有體. 變起我法二執是無體. 故安

慧引楞伽云. 三界有漏心心所皆是虛妄分

別爲自性. 故知八識見相二分. 皆是遍計妄

執 有故. 唯有自證一分. 是依他起性. 是實有

故. 二難陀論師. 立二分. 成唯識初標. 宗者卽

一切心生皆有見相二分. 見相二分. 是能所

二緣也. 若無相分牽心. 心法無由得生. 若無

能緣見分誰知有所緣相分耶. 卽有境有心

等成唯識也. 見分爲能變. 相分是所變. 能所

得成. 須具二分. 見分相分是依他起性. 有時

緣獨影境卽同種生. 有時緣帶質境卽別種

生. 故非遍計也. 若不許者. 諸佛不應現身土

等種種影像也. 三陳那菩薩立三分. 安慧立

一分但有體而無用. 難陀立見相二分. 但有

用而無體. 皆互不足. 立理者謂立量果義. 論

云. 能量所量. 量果別故. 相見必有所依體故.

相分爲所量. 見分爲能量. 卽要自證分爲證

中              欄

者是量果也. 喩尺量絹. 絹爲所量. 尺人爲能

量. 記數之智名爲量果. 今見分緣相分不錯

皆由自證分爲作果故. 今眼識見分緣靑時

定不緣黃. 如見分緣不曾見境. 忽然緣黃境

時定不緣靑. 若無自證分卽見分不能自記

憶. 故知須立三分. 若無自證分卽相見亦無.

若言有二分者. 卽須定有自證分集量. 論頌

云. 似境相所量. 能取相自證. 釋云. 似境相所

量者. 卽相分似外境現. 能取相自證者. 卽是

見分能取相分故. 自證卽是體也. 四護法菩

薩立四分. 立宗者. 心心所若細分別應有四

分. 立理者. 若無第四分. 將何法與第三分爲

量果耶. 汝陳那立三分者. 爲見分有能量了

境用故. 卽將自證分爲量果. 汝自證分亦有

能量照境故. 卽將何法與能量自證分爲量

果耶. 卽須將第四證自證分爲第三分量果

也. 引密嚴經云. 衆生心二性. 內外一切分

(內一分爲一性. 見相二分爲第二性. 卽心境內外二性)所取能取纏(能緣粗動是能緣見分. 所)

(取是所緣相縛也)見種種差別(見分通二量故言種種差別)夫爲量果須

是現量方爲量果. 前五識與第八見分雖是

現量. 以外緣故. 卽非量果. 爲量果者須內

緣故. 七識雖是內緣亦非量果. 爲量果者應

具二義. 一現量. 二內緣. 又果中後得見分雖

是現量內緣時變影緣故非量果. 卽須具三

義. 又果中根本智見分雖親證眞如不變影

故是心用故非量果. 卽須是心體具足四義.

一現量. 二內緣. 三不變影. 四是心體. 方爲量

果. 問四分以何爲體性. 答相分所變色心爲

體性. 若內三分卽用現行心所而爲體. 宗鏡

下              欄

問. 未有無心境. 曾無無境心. 凡聖通論都有

幾境. 答大約有三境. 頌曰. 性境不隨心(性是實義. 卽)

(實根塵四大及實定果色等相分境. 言不隨心者. 爲此根塵等相分. 皆自有實種生. 不隨

能緣見分種生故)獨

影唯從見(影謂影像. 是相分異名. 爲此假相分無種爲伴. 但獨自有名故名獨影. 卽空華

□角過去)

(未來諸假影像法是. 此但從能緣見分變生. 與見分同種故名獨影唯從見)帶質通情本(卽相)

(分一半. 與本質同一種生. 一半與見分同一種生. 故言通情本. 情卽能緣見分. 卽所緣

本質)性種等

隨應(隨應是不定義. 謂於三境中. 名隨所應. 有性種界繫三科異熟等差別不定)又廣釋云.

性境者. 爲有體實相分名性境. 卽前五識及

第八心王5□現量. 第六識所緣諸實色得境

之自相. 不帶名言無籌度心. 此境方名性境.

及根本智緣眞如時亦是性境. 以無分別任

運轉故. 言不隨心者. 都有五種不隨. 一性不

隨者. 其能緣見分通三性. 所緣相分境唯無

記性. 卽不隨能緣見分通三性. 二種不隨者

卽見分從自見分種生. 相分從自相分種生.

不隨能緣見分心種生故名種不隨. 三界繫

不隨者. 如明了意識緣香味境時其香味二

境. 唯欲界繫不隨明了意識通上界繫. 又如

欲界第八緣種子境時其能緣第八唯欲界繫

所緣種子便通三界. 卽六八二識有界繫不

隨. 四三科不隨. 且五[&FFFF]#不隨者. 卽如五識見

分是識種收. 五塵相分卽色[&FFFF]#攝. 是[&FFFF]#科不

隨. 十二處不隨者. 其五識見分是意處收. 五

塵相分. 五境處攝. 是處科不隨. 十八界不隨

者. 其五識見分是五識界收. 五塵相分五境

界攝. 此是三科不隨. 五異熟不隨者. 卽如第

八見分是異熟性. 所緣五塵相分非異熟性.

名異熟不隨. 獨影境者謂相分與見分同種

生. 名獨影. 唯從見卽如第六識緣空華. □角

經數: 二一三一

經名: □譯名義集卷第六

頁數: 一一五八

上              欄

過未及變影緣無爲. *□緣地界法. 或緣假定

果極□極略等. 皆是假影像. 此但從見分變

生自無其種. 名唯從見. 獨影有二種. 一者無

質獨影. 卽第六緣空華□角及過未等所變

相分. 是其相分與第六見分同種生. 無空華

等質. 二者有質獨影. 卽第六識緣五根種現.

是皆托質而起. 故其相分亦與見分同種而

生. 亦名獨影境. 三帶質者卽心緣心是. 如第

七緣第八見分境時. 其相分無別種生. 一半

與本質同種生. 一半與能緣見分同種生. 從

本質生者. 卽無覆性. 從能緣見分生者卽有

覆性. 以兩頭攝不定故. 名通情本. 質卽第七

能緣見分. 本卽第八所緣見分. 又四句分別.

一唯別種非同種. 卽性境. 二唯同種非別種.

卽獨影境. 三俱句卽帶質境. 四俱非卽本智

緣如. 以眞如不從見分種生故名非同種. 又

眞如當體是無爲. 但因證顯得. 非生因所生

法故名非別種. 性種等隨應者性卽性境. 種

1種謂種類. 2謂於三境中. 各有種類不同. 今

皆須隨應而說. 又約八識分別者. 前五轉識.

一切時中皆唯性境. 不簡互用不互用. 二種

變中. 唯因緣變. 又與五根同境故. 第六意識

有四類. 一明了意識. 亦通三境. 與五同緣實

五塵. 初率爾心中是性境. 若以後念緣五塵

上方圓長短等假色. 卽有質獨影. 亦名似帶

質境. 二散位獨頭意識. 亦通三境. 多是獨影.

通緣三世有質無質法故. 若緣自身現行心

心所時. 是帶質境. 若緣自身五根. 及緣他人

心心所是獨影境. 亦名似帶質境. 又獨頭意

中              欄

識. 初刹那緣五塵少分緣實色. 亦名性境. 三

定中意識. 亦通三境. 通緣三世有質無質法

故. 是獨影境. 又能緣自身現行心心所故. 是

帶質境. 又七地已前有漏定位亦能引起五

識. 緣五塵故. 卽是性境. 四夢中意識. 唯是獨

影境. 第七識唯帶質境. 第八識其心王唯性

境. 因緣變故相應作意等五心所. 是似帶質

眞獨影境. 問三境以何爲體. 答初性境用實

五塵爲體. 具八法成故. 八法者卽四大地水

火風四微色香味觸等. 約有爲說. 若能緣有

漏位中. 除第七識. 餘七皆用自心心所爲體.

第二獨影境. 將第六識見分所變假相分爲

體. 能緣卽自心心所爲體. 第三帶質卽變起

中間假相分爲體. 若能緣有漏位中唯六七

二識心心所爲體. 攝論云. 遠行及獨行無身.

寐於窟調其難調心. 是名眞梵志. 百法釋云.

如來依意根處說遠行及獨行也. 隨無明意

識. 遍緣一切境也. 故名遠行. 又諸心相續一

一轉故. 無實主宰名獨行. 無身者卽心無形

質故. 寐於窟者. 卽依附諸根. 潛轉身內. 名寐

於窟. 寐者藏也. 卽心之所[&FFFF]#在身中. 此偈意

破外道執有實我也. 世尊云. 但是心獨行無

別主宰. 故言獨行. 又無始游歷六塵境. 故名

遠行

3菴摩羅. 此云淸淨識. 僧遁注金剛三昧經

云. 白淨無垢識. 彼經佛言. 諸佛如來常以一

覺而轉諸識. 入菴摩羅. 何以故. 一切衆生本

覺常以一覺. 覺諸衆生. 令彼衆生. 皆得本覺.

覺諸情識. 空寂無生. 何以故. 決定本性本

下              欄

無有動. 熏聞云. 天台依攝大乘說菴摩羅. 名

無分別智光. 卽第九淨識也(宗鏡云. 摩羅淨識. 湛若太虛. 佛性明珠)

(皎同朗月)然據諸論所說. 第八若至我見永不起位

卽捨梨耶之名. 別受淸淨之稱. 是則果位名

菴摩羅. 天台所依攝大乘義取第九識者. 非

無深致. 此依眞諦所譯梁攝論也. 輔行云. 眞

諦三藏云. 阿陀那七識. 此云執我識. 此卽惑

性體是緣因. 阿賴耶八識. 此名藏識. 以能盛

持智種不失. 體是無沒無明. 無明之性. 性是

了因. 菴摩羅九識. 名淸淨識. 卽是正因. 唐三

藏不許此識云. 第九是第八異名. 故新譯攝

論不存第九. 地論文中亦無第九. 但以第八

對於正因. 第七對於了因. 第六以對緣因. 今

依眞諦仍合六七共爲緣因. 以第六中是事

善惡亦是惑性委釋識義非今所論. 但以三

識體性對於三德三因. 於理卽足. 論家雖云

□識爲智. 而不卽照三識一心卽此一心三

智具足. 光明玄云. 菴摩羅識是第九不動. 若

分別之卽是佛識(宗鏡問. 無垢淨識爲佛. 決定有心決定無心. 答據體則言亡四句意)

(絶百非. 約用則唯無量. 故知如來心智能明非情所及應以智知)阿梨耶識卽是第八

無沒識. 猶有隨眠煩惱與無明合. 別而分之

是菩薩識. 大論云. 在菩薩心名爲般若. 卽其

義也. 阿陀那識是第七分別識. 訶惡生死. 欣

□涅槃. 別而分之. 是二乘識. 於佛卽是方便

智. 波浪是凡夫第六識. 無俟復言. 宗鏡九識

十名. 一自體非僞. 名爲眞識. 二體非有無. 名

無相識. 三軌用不 改名法性識. 四眞覺常存

體非隱顯名佛性眞識. 五性絶虛假. 名實際

識. 六大用無方名法身. 七隨流不染名自性

經數: 二一三一

經名: □譯名義集卷第六

頁數: 一一五九

上              欄

淸淨識. 八阿摩羅□無垢識. 九體非一異名

眞如識. 十勝妙絶待號不可名目識

1乾栗陀耶. 或名牟呼栗多  此云堅實心. 楞

伽注云. 謂第一義心. 如樹貞實心非念慮也.

乃是群生本有之性. 又摩訶衍論立十種識

總攝諸識. 云何爲十. 於前九中加一切一心

識. 論上文云. 所謂以一心識遍於二種自在

無所不安立. 如佛告文殊師利言. 我唯建立

一種識. 所餘之識非建立焉. 所以者何. 一種

識者多一一識. 此識有種種力. 能作一切種

種名字. 而唯一識終無餘法. 是故我說建立

一種識. 今謂一切一心識是此方言. 梵語正

名乾栗陀耶. 問一切一心識與菴摩羅云何甄

別. 答從諸佛所證之理乃立菴摩羅名. 就衆

生所迷之本則標乾栗陀號. 何者經云而轉

諸識入菴摩羅. 故知果位名菴摩羅一切一

心識. 論云能作一切種種名字. 知是群生所

迷之本. 輒辨此義. 後賢詳之(昔住2大覺李相公垂訪問曰. 楞嚴性)

(覺妙明. 本覺明妙. 此爲一法. 此爲二法. 若云二法. 性覺

卽本覺若云一法. 上句安言妙明. 下句安言明妙. 余卽答)

(曰. 一法二義. 上句言性性體卽寂而常照. 故曰妙明. 下句言覺. 覺用卽照而當寂. 故曰

明妙)禮記云.

人生而靜天之性也. 感物而動性之欲也. 斯

乃儒家以寂然不動爲性. 感而遂通曰情. 吾

宗則以明靜眞心爲性. 是理具也. 昏動妄念

爲情. 是事造也. 故楞嚴云. 從無始來生死相

續皆由不知常住眞心性淨明體用諸妄想.

此想不眞故有流轉. 以玆情性分今十識前

之八識皆屬情也. 九十二識乃當性焉. 問心

與於性同異云何. 答或同或異. 言或同者如

楞嚴云常住眞心性淨明體. 此俱目眞. 光明

中              欄

云心識二性躁動不停. 此俱召妄. 二名異者

如楞嚴云舜若多性可消亡. [&FFFF]#迦羅心無動

轉. 此心眞而性妄矣. 大意云. 隨緣不變故爲

性. 不變隨緣故爲心. 此性眞而心妄也. 忠

國師云. 迷時結性成心. 悟時釋心成性. 然

眞妄二心. 經論所明. 大有四義. 一唯眞心. 起

信心. 唯是一心故名眞如. 二者唯妄心. 如楞

伽云種種諸識浪騰躍而轉生. 三者從眞起

妄. 如楞伽云如來之藏是善不善因. 能遍興

造一切趣生. 四者指妄卽眞. 如楞嚴云. 則汝

今者識精元明. 又淨名云. 煩惱之□是如來

種. 諸文所陳. 此四收盡. 然此諸識. 西域東

夏. 異計紛□. 今先□異執後述會通. 初異執

者性相二宗肇分於竺國. 南北之黨. 彌盛於

齊朝. 故西域那爛陀寺戒賢大德. 遠承彌勒

無著. 近踵法護陀. 依深密等經瑜伽等論

立法相宗. 言法相者唯齊八識業相以爲諸

法生起之本. 故法相宗以識相行布爲旨. 其

寺同時智光大德. 遠稟文殊龍樹. 近遵靑目

淸辯. 依般若等經中觀等論立法性宗. 言法

性者以明眞如隨緣爲染淨之本故. 一性宗

以眞理融觀爲門. □乎東夏. 攝論有梁唐之

異. 地論分南北之殊. 以無著菩薩造攝大乘

論流至此土. 二譯不同. 梁朝眞諦乃立九識

計第八識生起諸法. 如彼論明十種勝相. 第

一依止勝相. 明第八識生十二因緣. 次唐時

玄□新譯攝論但立八識. 乃謂第九□是八

識異名. 此是梁唐之異也. 天親菩薩造十地

論. □至此土南北各計. 相州南道計梨耶爲

下              欄

淨識. 相州北道計梨耶爲無明. 此乃南北之

殊也. 其次會通者妙玄云. 今明無明之心. 不

自不他. 不共不無因. 四句皆不可思議. 此約

自行破計南北不存. 若有四悉檀因緣亦可

得說. 此約化他. 性相俱存. 以阿梨耶中. 有生

死種子. 熏習增長. 卽成分別識. 若阿梨耶中.

有智慧種子. 聞熏習增長. 卽轉依成道後眞

如名爲淨識. 若異此兩識. □是阿梨耶識. 此

亦一法論三. 三中論一耳. 攝論云. 如金土染

淨. 染譬六識. 金譬淨識. 土譬梨耶識. 明文在

玆. 何勞苦3淨. 又宗鏡云. 此阿賴耶識卽是

眞心. 不守自性隨染淨緣. 不合而合. 能含藏

一切眞俗境界. 故名藏識. 如明鏡不與影像

合而含影像. 此約有和合義邊說. 若不和合

義者. 卽體常不變. 故號眞如. 本一眞心湛然

不動. 若有不信阿賴耶識卽如來藏. 別心眞

如理者. 如離像覓鏡卽是惡慧. 以未了不變

隨緣隨緣不變之義. 而生二執. 又宗鏡以理

量二門收盡一切性相. 識相妙有是如量門.

識性眞空. 是如理門. 問眞心無相. 云何知有

不空常住湛然之體. 答以事驗知因用可辨.

事能顯理用能彰體. 如見波生知有水體. 當

觀4理量之門. 以造性相之道5◎

◎6陰入界法篇第五十八

智論云. 一切諸法中但有名與色. 若欲如實

觀但當觀名色. 心但有字. 故曰名也. 形質□

法. 故曰色也. 而凡夫人迷此色心有輕重異.

故佛對機說陰入界三科法也

7寒健陀. 此云[&FFFF]#. [&FFFF]#謂積聚. 古□陰. 陰乃蓋

經數: 二一三一

經名: □譯名義集卷第六

頁數: 一一六○

上              欄

覆. 積聚有爲. 蓋覆眞性. 又仁王云. 不可說

識. 生諸有情色心二法. 色名色[&FFFF]#. 心名四[&FFFF]#.

皆積聚性. 隱覆眞實. 此以色受想行識名爲

五[&FFFF]#(心經疏記. 具解五[&FFFF]#)音義指歸云. 漢來□經爲陰. 至

晉僧叡改爲衆. 至唐三藏改爲[&FFFF]#

1□羅吠奢. 此云入. 法界次第云. 通稱入者.

入以涉入爲義. 根塵相對. 則有識生. 識依根

塵. 仍爲能入. 根塵卽是所入. 今此十二從所

入受名. 熏聞曰. 夫六入者. 凡有二義. 一根塵

互相涉入. 二根境俱爲識之所入. 以是諸經

名十二入. 楞嚴唯以六根爲入者. 蓋根有勝

義. 親能生識. 又根能受境吸覽前塵. 故偏名

入. 故云六爲賊媒自劫家寶. 又云. 六入村落.

法界次第云. 內六名入者此之六法親故屬

內. 爲識所依. 故名爲入. 亦名根者. 根以能生

爲義. 此六旣□有生識之功. 故通名根. 外六

入者. 此六疏故屬外識所游涉. 故名爲入. 亦

名塵者. 塵以染汚爲義. 以能染汚情識通名

爲塵. 又十二處者. 百法疏云. 生長義. 卽六種

識依於根塵而得生長. 名十二處

2馱都. 此云界. 百法疏云. 界是因義. 中間六

識藉六根發. 六境生與識爲因. 故名爲界.

法界次第云. 界以界別爲義. 此十八法各有

別體. 義無渾濫. 故名十八界. 若根相對卽有

識生. 識以識別爲義. 識依於根. 能別於塵故

通名識. 由此根塵識三各有六法成十八界.

此三科法如俱舍云. 聚生門種族. 是[&FFFF]#處界

義. 愚根樂有三. 故說[&FFFF]#處界. 釋曰愚三者一

愚心爲說五陰. 則開心爲四合色爲一. 二愚

中              欄

色爲說十二處. 則開色爲十處半. 謂五根五

塵及法塵少分. 合心爲一處半. 謂意根及法

塵少分. 三愚心及色爲說十八界. 則更開心

爲七界半. 謂六識意根法塵少分. 皆言愚者

迷也. 根三謂上中下根. 樂三謂略中廣. 3如

次配三科法

4歌羅邏. 或□羅藍. 此云凝滑. 又云雜穢. 狀

如凝□. 胎中五位此初七日. 大集經云. 歌羅

邏時卽有三事. 一命二煖三識. 出入息者名

爲壽命. 不臭不爛名之爲煖. 卽是業持火大

故. 地水等色不臭不爛也. 此中心意名之爲

識. 是刹那覺知心也. 長無增減. 三法和合

從生至死. 此識之種. 卽是命根. 故宗鏡引論

云. 然依親生此識種子. 以此種子爲業力故.

有持一報之身功能差別. 令得決定. 若此種

子無此功能身便爛壞. 故以親生種子爲命

根. 夫命根者依心假立. 命爲能依. 心爲所依.

生法師云. 焚薪之火. 旋之成輪. 輪必攬火而

成照. 情亦如之. 必資心成用也. 命之依心. 如

情之依心矣

5□部曇. 或□菴曇. 或□色陀. 此云□. 狀如

瘡□. 胎二七日

6蔽尸. 或閉7尺. 或伽那. 此云凝結. 狀如就

血. 或云聚血. 或云□肉. 胎三七日

8健男. 或□南. 此云凝厚. 漸堅硬故. 亦云硬

肉. 胎四七日. 雖有身意. 缺眼四根六處未全.

但號名色. 涅槃佛言. 如說名色. 繫縛衆生. 名

色若滅則無衆生. 離名色已. 無別衆生. 離衆

生已. 無別名色. 亦名名色繫縛衆生. 亦名衆

下              欄

生繫縛名色

9□羅奢□. 此云形位. 具諸根形. 四支差別.

俱舍以此胎五七日. 名胎中五位. 六七日名

髮毛爪齒位. 七七日名具根位. 五根圓滿故.

所言根者增上出生. 名之爲根. 五識藉彼爲

增上緣. 而得生故. 又具五義名之爲根. 嚴續

依發及遍別故. 從此五七至未出胎. □名六

入. 言胞胎者. 說文云. 兒生裏衣者曰胎. 爾雅

胎始養也

10斫芻. 斫者行義. 芻者盡義. 謂能於境行盡

見諸色故名爲行盡. 故瑜伽云. 屢觀衆色觀

而復捨. 故名爲眼. 是照燭義. 楞11嚴眼如菴

桃□. 或云眼如秋泉池. 眼有五種. 一12肉眼.

二13天眼. 三14慧眼. 四15法眼. 五16佛眼今先通

辨. 然後別明. 先通辨者. 大品云. 菩薩行般若

時淨於五眼. 肉眼淨見三千大千世界. 天眼

淨見十方如□河沙等諸佛世界中衆生死此

生彼. 慧眼菩薩不作是念是法若有爲. 若無

爲. 若世間. 若出世間. 若有漏. 若無漏. 是慧

眼菩薩無法不見. 無法不知. 無法不識. 是爲

慧眼淨. 菩薩法眼知是人入隨信行. 是人隨

法行. 是人無相行. 是人行空解脫門. 是人行

無相解脫門. 是人行無作解脫門得五眼. 得

五眼故得無間三昧. 得無間三昧故得解脫

智(云云). 乃至知是菩薩能坐道場. 不能坐道場.

知是菩薩有魔無魔. 是爲菩薩法眼淨(目連謂魔曰. 吾)

(以道眼觀內. 天眼睹表內外淸淨. 過天琉璃)菩薩入如金剛三昧. 破諸

煩惱習. 卽時得諸佛無□解脫卽生佛眼. 所

謂一切種智. 十力. 四無所畏. 四無□智. 乃至